న్యూఢిల్లీ, ఫిబ్రవరి 24: కాంగ్రెస్ ఉపాధ్యక్షుడు రాహుల్ గాంధీని 2019 ఎన్నికల్లో ప్రధాని మోదీకి బలమైన ప్రత్యర్థిగా నిలబెట్టేందుకు కాంగ్రెస్ ఓవైపు విశ్వ ప్రయత్నాలు చేస్తోంది. మరోవైపు కాంగ్రెస్ సీనియర్ నేత, ఢిల్లీ మాజీ సీఎం షీలా దీక్షిత్ రాహుల్పై చేసిన వ్యాఖ్యలు కలకలం సృష్టిస్తున్నాయి. రాహుల్ పూర్తిస్థాయిలో పరిణతి సాధించలేదంటూ ఓ జాతీయ దినపత్రికకు ఇచ్చిన ఇంటర్వ్యూలో షీలా వ్యాఖ్యానించారు. పలు రాష్ట్రాల్లో కాంగ్రెస్ క్రమేపీ కనుమరుగు కావడానికి కారణం ఏమిటన్న ప్రశ్నకు షీలా స్పందిస్తూ.. ప్రస్తుత రాజకీయాల్లో ఎన్నో మార్పులు చోటుచేసుకున్నాయని, వాటికి అనుగుణంగా కాంగ్రెస్ ఇప్పుడిప్పుడే సర్దుకుంటోందన్నారు. రాహుల్ ఇంకా పూర్తిస్థాయిలో పరిణతి సాధించలేదని, ఆయన వయసు దానికి ఆటంకంగా మారుతోందని వ్యాఖ్యానించారు.
newdhilly, fibravari 24: congress upaadhyakshudu rahul gaandheeni 2019 ennikallo pradhaani modeeki balamaina pratyarthigaa nilabettenduku congress ovaipu vishwa prayatnaalu chestondi. marovaipu congress seanier netha, dhilli maji cm sheela deekshit rahulpai chesina vyaakhyalu kalakalam srushtistunnaayi. rahul puurtisthaayiloo parinati saadhinchaledantuu oo jaateeya dinapatrikaku ichina interviewlo sheela vyaakhyaaninchaaru. palu rashtrallo congress cramepy kanumarugu kaavadaaniki kaaranam emitanna prasnaku sheela spandistuu.. prastuta rajakeeyaallo enno maarpulu chotuchesukunnayani, vaatiki anugunamgaa congress ippudippude sardukuntondannaru. rahul inka puurtisthaayiloo parinati saadhinchaledani, aayana vayasu daaniki aatamkamgaa maarutondani vyaakhyaaninchaaru.